
Vlada Republike Slovenije je na 18. redni seji dne 28. 9. 2022 določila besedilo:

–	Predloga zakona o spremembah in dopolnitvah Zakona o Slovenskem državnem holdingu – nujni postopek,

ki vam ga pošiljam v obravnavo in sprejem na podlagi 143. člena Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 - odl. US in 111/21).

[bookmark: _GoBack]Vlada Republike Slovenije predlaga Državnemu zboru, da predlog zakona obravnava po nujnem postopku, da bi se preprečile težko popravljive posledice za delovanje države, ki bi lahko nastale zaradi prenehanja uporabe Zakona o ukrepih Republike Slovenije za krepitev stabilnosti bank (Uradni list RS, št. 105/12, 63/13 – ZS-K, 23/14 – ZDIJZ-C, 104/15, 26/17 – ORZUKSB33, 27/17 – popr. in 174/20 – ZIPRS2122), prenehanja DUTB in prenosa premoženje ter pravice in obveznosti DUTB na SDH z dnem 31. 12. 2022.

Zato je ključno, da se v čim krajšem času sprejmejo ukrepi oziroma zakonske podlage, ki bodo uredile nemoten in učinkovit prenos premoženja ter pravic in obveznosti DUTB na SDH z vidika insolvenčnih postopkov ter omejevanja konkurence in prevzemov. Za DUTB veljal po ZUKSB, zlasti na področju insolventnega prava, delno poseben pravni režim v zvezi s premoženjem, ki ga je DUTB pridobil na podlagi ZUKSB zaradi izvajanja stabilizacijskih ukrepov. Če se ta pravni režim ne ohrani tudi po prenosu premoženja na SDH bodo nastale škodljive posledice za SDH in posledično za Republiko Slovenijo kot njegovo lastnico. Največje posledice utegnejo prizadeti tiste družbe, katere je ali še bo najbolj prizadela trenutna situacija na trgu surovin in energentov. V eni izmed povezanih družb je bilo tako npr. mogoče preprečiti insolventnost zgolj z ukrepi DUTB kot obvladujoče družbe v smislu odobritve in reprogramiranja posojil in poroštev. Kolikor bi se razmere na trgih še zaostrovale in privedle do insolventnosti družb, bi za SDH, v primeru neuveljavitve predlaganega zakonskega določila, nastale najmanj naslednje škodljive posledice:
· SDH ne bi mogel glasovati o prisilni poravnavi,
· SDH ne bi mogel biti član upniškega odbora ali upniškega odbora ločitvenih upnikov,
· SDH ne bi imel pravice zahtevati, da ga sodišče pooblasti za vodenje poslov insolventne družbe,
· terjatev SDH v postopku finančnega prestrukturiranja ne bi smela biti predmet stvarnega vložka in bi se lahko zgodilo, da bi s konverzijo postal delničar v družbi drug upnik,
· SDH ne bi mogel uveljavljati poplačilo celotnega dolga, kar bi imelo za posledico sorazmerno zmanjšano poplačilo terjatve SDH,
· poplačila SDH v morebitnem insolvenčnem postopku bi bil sorazmerno nižja.

S prenehanjem ZUKSB bo prenehala veljati tudi izjema od obvezne prevzemne ponudbe, zaradi česar bo za »skupino država« ob doseganju prevzemnega praga nastala obveznost dati prevzemno ponudbo ali se soočiti s posledico mirovanja glasovalnih pravic iz vseh delnic v lasti »skupine država«. Enako velja za izključitev priglasitve koncentracij, ki velja v ZUKSB. V primeru, da ta zakon ni sprejet bi se morala pripojitev DUTB k SDH obvezno priglasiti koncentracijo, s čimer bi nastala velika škoda. V praksi bi to pomenilo, da se pravice in aktivnosti iz premoženja DUTB v trenutku pripojitvi k SDH ne bi smele izvajati vse do izdaje odločbe Agencije za varstvo konkurence, kar obsega zlasti neizvrševanje upravljavskih upravičenj iz kapitalskih naložb, neizvrševanje nalog/aktivnosti v zvezi z upravljanjem nepremičnin ter neizvrševanje nalog/aktivnosti v zvezi z upravljanjem terjatev. 

Vlada Republike Slovenije na podlagi drugega odstavka 58. člena Poslovnika državnega zbora predlaga obravnavo predloga zakona na izredni seji Državnega zbora Republike Slovenije.

Vlada Republike Slovenije je na podlagi 45. člena Poslovnika Vlade Republike Slovenije 
(Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) in 235. člena Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 - odl. US in 111/21) določila, da bodo kot njeni predstavniki pri delu Državnega zbora in njegovih delovnih teles sodelovali:
–	Klemen Boštjančič, minister za finance,
–	mag. Saša Jazbec, državna sekretarka, Ministrstvo za finance,
–	Tilen Božič, državni sekretar, Ministrstvo za finance, 
–	mag. Aleksander Nagode, generalni direktor Direktorata za javno premoženje, Ministrstvo za finance,
–	Goran Kitić, vodja Sektorja za upravljanje javnega premoženja, Ministrstvo za finance.





Barbara Kolenko Helbl
generalna sekretarka

